İzzet Altınmeşe - Wîkîpediya

# İzzet Altınmeşe

### Ji Wîkîpediya

İzzet Altınmeşe, (*1945 li Çîngûş, Amed) yek ji hunermendên ku awaz û stranên Kurdî bi zimanê Tirkî distirê ye.

Ew herçendî li Amedê jiadayîk bûbe jî di 5 meheniya xwe de bi tevî malbata xwe koçberî Edeneyê bûne û li wir mezinbûye. Bavê wî porsaz (berber, porbir) bû û Altınmeşe jî fêrî berberiyê bûbû û dixebitî. Dengê wî xwedî oktaveke bilind û xweşik bû. Ev yeka han bala komeleya mûzîkê ya gelêrî dikişand. Di sala 1963'î de li wir dest bi xebata amatorî ya mûzîkê dike.

## [biguherîne] Rola mûzîkê di assîmîlasyona Kurdan de

Tê zanîn piştî damezrandina Komara Tirkiyê li Mezra (Elezîz), Edene, Erzirom û Meletîyê komel û akademiyên mûzîkê tên sazkirin û karê wan î fermî dizîn û vegotina awazên Kurdî bû. Gorî sosyologê Tirk İsmail Beşikçi van saziyan herwekî diziya çîrok, metelok, leyîstikên zarokan hwd jî dikir. Çanda Kurdî bi zimanê Tirkî dihate pêşwazîkirin û ev yeka han assîmîlasyon bileztir dikir. Lewra ew hest û cîhana Kurdan bûn. Heger hest û cîhana Kurdan bi zimanê Tirkî dihate îcrakirin, diviyabû Kurd fêrî zimanê Tirkî bibana.

Komeleya ku Altınmeşe lê dest bi xebatê dikir, komeleyeka wiha bû û peywira wê ya serekî assîmîlasyona Kurdan bû. Tê zanîn Altınmeşe bi sedan stran û awazên Kurdî werdigerîne Tirkî û bi versiyona Tirkî bi Kurdan dide hezkirin.

## [biguherîne] Xelata Hunermendiya Dûgelê

Ew di sala 1998'î de bi xelata herî mezin ya dewleta Tirk bo hunermendan, xelata Hunermendiya Dûgelê werdigire û xizmetên wî yên bêhempa bo assîmîlasyona Kurdan bibersîv dike.

## [biguherîne] Hin stranên wî yên ji Kurdî hatine girtin

- Esmerim - Esmera min (ji herêma Wanê hatiye wergirtin)
- Nazey - Nazê (stran ji Başûrê Kurdistanê hatiye wergirtin û bi eslê xwe Soranî ye)
- De Get Bayburt - De here Bayburt (Straneke Ermenî ye û wergerandine Tirkî)
- Kınayı Getir Aney - Hene bînin (Straneke Kurdî ye)
- Saza Niye Gelmedin - Çima nehatî sazbendiyê (Awazeke Soranî ye, peyvên wê kirine Tirkî)
- Sevdiğime Pişman Ettin - We ez poşmamê hezkirinê kirim
- Fırat - Ferat (Awazeke Kurdî ye peyvên wê kirine Tirkî)
- Maden Dağı - Çiyayê Maden (Awazeke Kurdî ye peyvên wê kirine Tirkî)

Ji "http://ku.wikipedia.org../../../i/z/z/%C4%B0zzet_Alt%C4%B1nme%C5%9Fe_de50.html" hatiye standin.

Kategorîyan: Stranbêj | Tirk | Amed

##### Views

- Gotar
- Guftûgo
- Revîzyona niha

##### Lêbigere